stanford-oval/wikipedia huggingface dataset:
ทอมัส ดิเลนีย์
แหล่งข้อมูลอื่น

Danish national team profile
ข้อมูลของ ทอมัส ดิเลนีย์ ที่ ซ็อกเกอร์เวย์
F.C. Copenhagen profile
ทอมัส ดิเลนีย์ ที่เอกซ์ (ทวิตเตอร์)
Profile at Football-Lineups.com
| ด ค กผู้เล่นชุดปัจจุบันของสโมสรฟุตบอลเซบิยา  |
| --- | --- |
 1 ดมิตรอวิช  2 มอนติเอล  4 ราโมส  5 โอกัมโปส  6 กูเด็ลย์  7 ซูโซ  8 ฆอร์ดัน  9 มีร์  10 รากิติช  11 มุนีร  13 โบโน  14 โอสการ์  15 อันนุศ็อยรี  16 นาบัส (กัปตัน)  17 ลาเมลา  18 ดิเลนีย์  19 อากุญญา  20 การ์ลุส  21 โอลิเบร์  23 กูนเด  24 ปาปู โกเมซ  25 เฟร์นันโด   46 อัลมัจญ์บะรี  ผู้จัดการทีม: Sánchez Flores
บุญ

ในพระพุทธศาสนา บุญ  (บาลี: ปุญฺญ) หรือ บุณย์ (สันสกฤต: ปุณฺย) หมายถึง ความดี ความประพฤติชอบทางกายวาจาและใจ เรียกอีกอย่างว่ากุศล ในพระไตรปิฎกมักใช้คำว่า ปุญฺญ ตรงกันข้ามกับคำว่า บาป หรือ อปุญฺญ แต่ในคัมภีร์ชั้นหลังมักใช้คำว่า บาป มากกว่ากัน
ในอรรถกถากล่าวถึงเผื่อแผ่บุญไว้ว่าสามารถเผื่อแผ่เพิ่มให้แก่ผู้อื่นได้โดยไม่มีประมาณ เปรียบได้กับการจุดเทียนส่งต่อไปเรื่อย ๆ คือผู้จุดก็มีความสว่างอยู่ตามเดิม และความสว่างยังเพิ่มไปอีกกว้างขวางได้
วิธีทำบุญ

ในพระไตรปิฎกภาษาบาลี ขุททกนิกาย อิติวุตตกะ ปุญญกิริยาวัตถุสูตร ระบุวิธีการทำบุญไว้ 3 อย่าง เรียกว่า บุญกิริยาวัตถุ ได้แก่
ทานมัย ด้วยการให้
ศีลมัย ด้วยการรักษาศีล หรือประพฤติดีมีระเบียบวินัย
ภาวนามัย ด้วยการเจริญภาวนา คือฝึกอบรมจิตใจ
คัมภีร์สุมังคลวิลาสินี อรรถกถาสังคีติสูตร ขยายความเพิ่มอีก 7 ประการ จึงรวมเป็น บุญกิริยาวัตถุ 10 ได้แก่
อปจายนมัย ด้วยการประพฤติอ่อนน้อมเคารพสุภาพมีมารยาท
เวยยาวัจจมัย ด้วยการช่วยเหลือผู้อื่นด้วยแรงกายแรงปัญญาและอื่น ๆ ที่ไม่ใช่วัตถุ
ปัตติทานมัย ด้วยการอุทิศส่วนบุญให้แก่ผู้อื่น หรือการเฉลี่ยส่วนแห่งความดีให้แก่ผู้อื่น ให้เป็นผู้มีส่วนในบุญของตนด้วยการชักชวนผู้อื่นมาทำบุญ และการอุทิศส่วนกุศลมีการแผ่เมตตา เป็นต้น
ปัตตานุโมทนามัย ด้วยการอนุโมทนายินดีในการทำความดีของผู้อื่น
ธัมมัสสวนมัย ด้วยการฟังธรรมศึกษาธรรม
ธัมมเทสนามัย ด้วยการสั่งสอนธรรมและการให้ความรู้
ทิฏฐุชุกัมม์ ด้วยการทำความเห็นให้ตรง
เวยยาวัจจมัยและธัมมเทสนามัย จัดเข้าในทานมัย อปจายนมัยและปัตตานุโมทนามัย จัดเข้าในสีลมัย ธัมมัสสวนมัยและทิฏฐุชุกัมม์ จัดเข้าในภาวนามัย ส่วน ปัตติทานมัย จัดเป็นได้ทั้ง ทานมัย สีลมัย และภาวนามัย คือการให้ส่วนบุญอุทิศส่วนบุญคือทานมัย การบอกบุญชักชวนผู้อื่นให้มาทำบุญให้มาร่วมบุญคือสีลมัย การแผ่เมตตาแก่สรรพสัตว์ทั้งปวงคือภาวนามัย
บูดาเปสต์แอร์คราฟต์เซอร์วิส

บูดาเปสต์แอร์คราฟต์เซอร์วิส (ฮังการี: Budapest Aircraft Service Kft. หรือ BASe Kft) เป็นสายการบินประจำกรุงบูดาเปสต์ของฮังการี มีฐานการบินหลักที่ Budapest Ferihegy International Airport
ฝูงบิน

บูดาเปสต์แอร์คราฟต์เซอร์วิสมีเครื่องบินมาประจำการดังนี้ (ข้อมูลในเดือน กรกฎาคม 2012) :
3 Embraer EMB 120ER Brasilia (as of August 2016)
Augusta-Bell AB.206B JetRanger II (HA-LFS)
Let L-410UPV-E (HA-LAF)
แหล่งข้อมูลอื่น

Official website
ปรีติ ซิณฏา

| ปรีติ ซิณฏา प्रीति ज़िंटा |
| --- | --- |

สารนิเทศภูมิหลัง
เกิด:  (1975-01-31) 31 มกราคม ค.ศ. 1975 (49 ปี)
คู่ครอง: เนสส์ วาดิยา (2005 – 2009)
อาชีพ: นักแสดง
ปีที่แสดง: 1998 - ปัจจุบัน
บทความนี้เกี่ยวกับนักแสดง สำหรับความหมายอื่น ดูที่ พริตตี้ (แก้ความกำกวม)
ปรีติ ซิณฏา (ฮินดี: प्रीति ज़िंटा [ˈpriːt̪ɪ ˈzɪɳʈaː], อังกฤษ: Preity Zinta) เกิดเมื่อวันที่ 31 มกราคม พ.ศ. 2518 เป็นนักแสดงอินเดียชื่อดังของบอลลีวู้ด ภาพยนตร์เด่นๆ ของเธอคือ kal ho naa ho (โอ้รักสุดชีวิต)
ประธานาธิบดีเซอร์เบียและมอนเตเนโกร

| ประธานาธิบดี แห่งเซอร์เบียและมอนเตเนโกร |
| --- | --- |
ธงประจำตำแหน่ง
ผู้ดำรงตำแหน่งยาวนานที่สุด ซอรัน ลิลิช 25 มิถุนายน 1993 – 25 มิถุนายน 1997
จวน: พระราชวังขาว, เบลเกรด
ตำแหน่งก่อนหน้า: ประธานสภาประธานาธิบดียูโกสลาเวีย
สถาปนา: 15 มิถุนายน 1992
คนแรก: ดอบริตซา ชอซิช
คนสุดท้าย: สเวตอซาร์ มารอวิช
ยกเลิก: 3 มิถุนายน 2006
ประธานาธิบดีเซอร์เบียและมอนเตเนโกร (เซอร์เบีย: Председник Србије и Црне Горе, อักษรโรมัน: Predsednik Srbije i Crne Gore) เป็นประมุขแห่งรัฐของประเทศเซอร์เบียและมอนเตเนโกร ระหว่างปี 1992 จนถึงปี 2003 เมื่อประเทศได้รับการสถาปนาขึ้นใหม่เป็นสมาพันธรัฐ (สหภาพรัฐ) โดยการปฏิรูปรัฐธรรมนูญ ตำแหน่งนี้มีชื่อเดิมว่า ประธานาธิบดีแห่งสหพันธ์สาธารณรัฐยูโกสลาเวีย (เซอร์เบีย: Председник Савезне Републике Југославије, อักษรโรมัน: Predsednik Savezne Republike Jugoslavije). หลังการปฏิรูปรัฐธรรมนูญในปี 2003 และการรวมตำแหน่งหัวหน้ารัฐบาลและประมุขแห่งรัฐเข้าด้วยกัน ตำแหน่งนี้จึงมีชื่อเต็มว่า ประธานาธิบดีแห่งเซอร์เบียและมอนเตเนโกรและหัวหน้าคณะรัฐมนตรีแห่งเซอร์เบียและมอนเตเนโกร (เซอร์เบีย: Председник Србије и Црне Горе / Председник Савета министара Србије и Црне Горе). ในปี 2006 ตำแหน่งนี้ถูกยกเลิกเมื่อสหภาพรัฐถูกยุบโดยเซอร์เบียและมอนเตเนโกรกลายเป็นรัฐเอกราช และตามมาด้วยคอซอวอในปี 2008 ถึงแม้ว่าคอซอวอจะไม่ได้รับการยอมรับอย่างสมบูรณ์จากนานาชาติก็ตาม
ดูเพิ่ม

ประธานาธิบดีเซอร์เบีย
รายนามประมุขแห่งรัฐยูโกสลาเวีย
ปลาซาดากาตาลุญญา

ปลาซาดากาตาลุญญา
ปลาซาดากาตาลุญญา (กาตาลา: Plaça de Catalunya) หรือบางครั้งเรียกว่า ปลาซาเดกาตาลุญญา (สเปน: Plaza de Cataluña) เป็นจัตุรัสขนาดใหญ่แห่งหนึ่งกลางเมืองบาร์เซโลนา แคว้นกาตาลุญญา ประเทศสเปน โดยทั่วไปถือว่าเป็นทั้งศูนย์กลางของเมืองและบริเวณที่เขตเมืองเก่าและเขตเมืองขยายซึ่งสร้างในคริสต์ศตวรรษที่ 19 มาบรรจบกัน
ถนนที่สำคัญที่สุดบางสายของบาร์เซโลนามาตัดกันที่ปลาซาดากาตาลุญญา ได้แก่ ปาเซ็ดจ์ดากราซิอา, รัมบลาดากาตาลุญญา, ลารัมบลา และปูร์ตัลดาลันฌัล นอกเหนือจากโรนดาดาซัมเปรา, การ์เรดาบาร์การา และการ์เรดาปาไล จัตุรัสมีพื้นที่ประมาณ 50,000 ตารางเมตร เป็นที่รู้จักโดยเฉพาะอย่างยิ่งจากน้ำพุและรูปปั้นต่าง ๆ ความใกล้เคียงกับสถานที่ท่องเที่ยวยอดนิยมของเมือง และฝูงนกพิราบที่มารวมตัวกันที่ใจกลางเมือง
ธงชาติฮังการี

| --- | --- |


การใช้: ธงพลเรือน และ ธงราชการ
สัดส่วนธง: 1:2
ประกาศใช้: 1 ตุลาคม ค.ศ. 1957
ลักษณะ: ธงแถบตามยาว 3 สี คือ สีแดง ,สีขาว และ สีเขียว ธงราชการที่ใช้โดยรัฐบาล หรือ สถานที่ราชการ ใช้ธงที่มีตราแผ่นดิน, แต่จะใช้ในบางพิธีการสำคัญ.
 


การใช้: ธงพลเรือน และ ธงเรือพลเรือน
สัดส่วนธง: 2:3
ประกาศใช้: 1 ตุลาคม ค.ศ. 1957
ลักษณะ: ธงแถบตามยาว 3 สี คือ สีแดง, สีขาว และ สีเขียว (แตกต่างกันที่สัดส่วนของธง)
 


การใช้: ธงราชการ และ ธงเรือราชการ
สัดส่วนธง: 1:2
ประกาศใช้: ค.ศ. 1990
ลักษณะ: ลักษณะเดียวกับธงชาติ ที่ตรงกลางธงมีตราแผ่นดิน
 


การใช้: ธงกองทัพ
สัดส่วนธง: 3:4
ประกาศใช้: ค.ศ. 1991
 


การใช้: ธงนาวี
สัดส่วนธง: 3:4
ประกาศใช้: ค.ศ. 1991
 
ธงชาติฮังการี (ฮังการี: Magyarország zászlaja) เริ่มใช้เมื่อวันที่ 1 ตุลาคม ค.ศ. 1957 มีทั้งหมด 3 สี คือ สีแดง ,สีขาว และ สีเขียว โดยสีแดง หมายถึง เลือดของผู้รักชาติ สีขาว หมายถึง สันติภาพและแม่น้ำดานูบ สีเขียว หมายถึง ความหวังและธรรมชาติ ในประเทศฮังการี และเคยเป็นธงประจำสาธารณรัฐประชาชนฮังการี
แบบสร้างธงชาติฮังการี
รายละเอียดและกฎระเบียบ

รัฐธรรมนูญแห่งสาธารณรัฐฮังการีมิได้กำหนดสัดส่วน ความกว้าง:ความยาว ของธงชาติ; แต่, รัฐบัญญัติที่ออกประกาศใช้ในปี ค.ศ. 1957 ได้มีการกำหนดสัดส่วน ความกว้าง:ความยาว ของธงเรือแห่งชาติ โดยมีลักษณะเดียวกับธงชาติ (ธงแถบสีแดง-ขาว-เขียว) ในสัดส่วน 2:3.[ต้องการอ้างอิง]
รัฐบัญญัติที่รัฐบาลประกาศบังคับใช้เมื่อ ค.ศ. 2000, ว่าด้วยสัดส่วนธง (แม้เคยมีการกำนดไว้ในรัฐธรรมนูญ แต่มิได้เกิดขึ้น ในปี ค.ศ. 1995 หรือ ค.ศ. 2000 legislation) ธงชาติ และ ธงราชการที่ใช้โดยรัฐบาล หรือ สถานที่ราชการ ให้ใช้สัดส่วนธงที่ 1:2.
แบบธงชาติ

ธงแถบตามยาวสีแดง-ขาว-เขียว. การประดับธงในรูปแบบต่างๆ โดยมีระเบียบปฏิบัติตามเอกสารที่ 1995/LXXXIII §11 (3) "(3)  ในกรณีที่ระบุไว้ในวรรค (1) และ (2), การแขวนและประดับธงสามารถใช้ในการอ้างอิงเชิงประวัติศาสตร์.", โดยวรรค (1) หัวข้อที่: 1995/LXXXIII §11 (1) "(1) สำหรับวัตถุประสงค์ในการใช้ธงดังกล่าว เพื่อแสดงความเป็นชาติ และ สามารถใช้ประดับตามสถานที่ต่างๆ โดยนั้นอาจมีตราแผ่นหรือไม่ก็ได้, ตามที่กฎหมายได้กำหนด."
ธงชาติราชการสำหรับที่ทำการรัฐบาล และ สถานที่ราชการ, สัดส่วน 1:2 (by decree from 2000). According to 1995/LXXXIII §11 (4), ที่กลางธงมีตราแผ่นดิน (แบบตราแผ่นที่ประดับบนธงนั้นไม่มีการกำหนดที่แน่นอน).
ธงราชการกองทัพ ธงพื้นสีขาว ขอบที่งสี่ด้านมีสามเหลี่ยมเปลวเพลิงสีแดง-เขียว flammulette ("flame tongues", สามเหลี่ยมที่มีขอบหยัก) , กลางธงมีตราแผ่นดินรองรับด้วยช่อโอ๊คทางด้านซ้ายและช่อมะกอกทางด้านขวา. สัดส่วนของธงไม่มีการกำหนดขนาด. ( 1995/LXXXIII §8 (1) )
ธงชาติ และ ธงพาณิชย์ สัดส่วน2:3 (บังคับใช้ตามรัฐบัญญัติ เมื่อ ค.ศ. 1957) ลักษณะเดียวกับธงชาติ (สำหรับกองเรือพาณิชยนาวี)
ธงราชการและ ธงเรือราชการ; สัดส่วน2:3 ลักษณะเดียวกับธงชาติ ที่กลางธงมีตราแผ่นดิน
ธงรัฐนาวี ลักษณะเดียวกับธงกองทัพ ขอบที่งสี่ด้านมีสามเหลี่ยมสีแดง-เขียวสลับ, ตราแผ่นดินบนธงนั้นเยื้องมาทางด้านคันธง. สัดส่วนของธงไม่มีการกำหนดขนาด. ( 1995/LXXXIII §8 (2) )
ภาพธง > ธงในขนาดต่างๆ

ธงชาติฮังการีสัดส่วนธง 2:1
ธงชาติฮังการีสำหรับตกแต่ง
ธงชาติราชการสำหรับตกแต่ง
ภาพธง > ธงในอดีต

ธงชาติราชอาณาจักรฮังการี, ระหว่าง ค.ศ. 1867–1918, เป็นส่วนหนึ่งของจักรวรรดิออสเตรีย-ฮังการี.
ธงชาติสาธารณรัฐประชาธิปไตยฮังการี, ระหว่าง ค.ศ. 1918-1919 ภายใต้การปกครองของ Károlyi.
ธงชาติสาธารณรัฐโซเวียตฮังการี, ค.ศ. 1919.
ธงชาติ, ระหว่าง ค.ศ. 1920–1946.
ธงชาติสาธารณรัฐประชาชนฮังการี, ระหว่าง ค.ศ. 1946–1949 และ 1956–1957 with the Kossuth coat of arms.[ต้องการอ้างอิง]
ธงชาติ, ระหว่าง ค.ศ. 1949–1956, รัฐคอมมิวนิสต์ยุคของราโกซี.
ธงชาติในช่วงระหว่างการปฏิวัติฮังการี โดยยกรูปตราแผ่นดินในสมัยของราโกซีออก.
ธงชาติ, ระหว่าง ค.ศ. 1957–1989
ธงประจำตำแหน่งผู้สำเร็จราชการ, ระหว่าง ค.ศ. 1920–1944.
ธงประจำตำแหน่งประธานาธิบดี
ดูเพิ่ม

รายชื่อธงในประเทศฮังการี
ตราแผ่นดินของฮังการี
ฮิมนุส (เพลงชาติฮังการี)
บายา มาลี กนินจา

| บายา มาลี กนินจา |
| --- | --- |
Баја Мали Книнџа
เกิด: มีร์โก ปัยชิน (เซอร์เบีย: Мирко Пајчин) 13 ตุลาคม พ.ศ. 2509 (58 ปี) กูบิน, สาธารณรัฐสังคมนิยมบอสเนียและเฮอร์เซโกวีนา, ยูโกสลาเวีย
อาชีพ: นักร้อง
ปีปฏิบัติงาน: พ.ศ. 2532–ปัจจุบัน
บุตร: 6
อาชีพทางดนตรี
แนวเพลง:  ดิสโก  ป็อป  เทอร์โบโฟล์ค 
เครื่องดนตรี: เสียงร้อง
ค่ายเพลง: Superton Music
 นักดนตรี
มีร์โก ปัยชิน/(เซอร์เบีย: Мирко Пајчин /Mirko Pajčin 13 ตุลาคม พ.ศ. 2509 –) หรือที่รู้จักกันในนาม บายา มาลี คนินจา (เซอร์เบีย: Баја Мали Книнџа /Baja Mali Knindža) เป็นนักร้องที่มีชื่อเสียงคนหนึ่งของประเทศเซอร์เบีย เขาเป็นที่รู้จักกันดีในฐานะนักร้องแนวเทอร์โบโฟล์คและมีเนื้อหาที่ปลุกใจในช่วงสงครามยูโกสลาเวีย โดยเพลงของเขาที่มีชื่อเสียง ได้แก่ มอยเยตาตาซลอซินาชิสราตา (Moj je tata zločinac iz rata, บิดรของข้าเป็นอาชญากรสงคราม) ซึ่งถูกนำไปเผยแพร่และล้อเลียนโดยนักอินเทอร์เน็ตมีมอย่างกว้างขวาง
ประวัติและเส้นทางในวงการเพลง

บายาเป็นชาวบอสเนียเซิร์บ เกิดเมื่อวันที่ 13 ตุลาคม พ.ศ. 2509 ในหมู่บ้านแห่งหนึ่งที่ลีฟโบ ประเทศบอสเนียและเฮอร์เซโกวีนา ต่อมาเขาย้ายไปอาศัยที่ประเทศเซอร์เบียในสมัยที่ยังเป็นสหพันธ์สาธารณรัฐสังคมนิยมยูโกสลาเวียและเริ่มเข้าสู่วงการเพลงใน พ.ศ. 2527 ต่อมาเขาชนะการประกวดร้องเพลงที่เมืองลีฟโบใน พ.ศ. 2532 และเริ่มมีอัลบั้มเพลงเป็นของตัวเองใน พ.ศ. 2533 ซึ่งอยู่ในช่วงที่กำลังเกิดสงครามยูโกสลาเวีย เขาเป็นที่รู้จักในฐานะนักร้องที่เพลงมีเนื้อหาปลุกใจและสนับสนุนชาวเซิร์บในช่วงสงคราม และเป็นสัญลักษณ์ความเป็นชาตินิยมของเซอร์เบีย ร่วมกับรอคิ วูลอวิชซึ่งเป็นนักร้องแนวชาตินิยมชาวเซิร์บเช่นกัน เนื้อหาเพลงของเขาส่วนใหญ่มักจะมีเนื้อหาต่อต้านการประกาศเอกราชของบอสเนียและเฮอร์เซโกวีนาและมีเนื้อหาเพลงที่พาดพิงอาลียา อีเซตเบกอวิช ประธานาธิบดีคนแรกของประเทศบอสเนียและเฮอร์เซโกวีนาอยู่บ่อยครั้ง เพลงที่มีชื่อเสียงของเขาได้แก่ กนีนเยกรายีซนีซี, เนวอลีมเตอาลียา, มอเยตาตาซลอซินาชิสราตา เป็นต้น อย่างไรก็ตาม เขาก็มีเพลงที่เนื้อหาไม่เกี่ยวกับช่วงสงครามยูโกสลาเวีย ได้แก่ "อูมรีบาบา" และ "พอเกออะพารัต"
ชีวิตส่วนตัว

เขาสมรสแล้วและมีบุตรและธิดารวมหกคน ปัจจุบันอาศัยอยู่ที่เซมุน เขาสามารถพูดภาษาอังกฤษและภาษารัสเซียได้ ทั้งนี้ เขายังเป็นผู้สนับสนุนหลักของพรรคก้าวหน้าของประเทศเซอร์เบียอีกด้วย นอกจากนี้ เขายังมีญาติซึ่งเป็นนักร้องเช่นกัน คือ กเซนียา ปราจชินซึ่งถูกฆาตกรรมโดยสามีของกเซนียาเองเมื่อ พ.ศ. 2553
แหล่งข้อมูลอื่น

Discography at Discogs
ปรัชญาน (โรเวอร์)

| ปรัชญาน |
| --- | --- |
ปรัชญาน ติดบนแรมป์ของแลนเดอร์ของจันทรยาน~2

ประเภทภารกิจ: ลูนาร์โรเวอร์
ผู้ดำเนินการ: ISRO
ระยะภารกิจ:   จันทรยาน-2: 0 วัน (ลงจอดไม่สำเร็จ)  จันทรยาน-3: 23 สิงหาคม 2023 (ผ่านมาแล้ว) 
 

ข้อมูลยานอวกาศ
ผู้ผลิต: ISRO
มวลหลังการลงจอด:   จันทรยาน-2: 27 kg (60 lb)  จันทรยาน-3: 26 kg (57 lb) 
ขนาด: 0.9 × 0.75 × 0.85 m (3.0 × 2.5 × 2.8 ft)
กำลังไฟฟ้า: 50 W จาก แผงพลังสุริยะ
 

เริ่มต้นภารกิจ
วันที่ส่งขึ้น:   จันทรยาน-2: 22 July 2019 (2019-07-22) 14:43:12 IST (09:13:12 UTC)  จันทรยาน-3: 14 July 2023 (2023-07-14) 14:35 IST (09:05 UTC) 
จรวดนำส่ง: LVM3 M1, LVM3 M4
ฐานส่ง: SDSC ฐานปล่อยที่สอง
ผู้ดำเนินงาน: ISRO
ตำแหน่งปล่อยตัว: วิกรม
วันที่ปล่อยตัว: จันทรยาน-2: ตั้งใจว่า: 7 กันยายน 2019  Result: Never deployed from destroyed lander. จันทรยาน-3: 23 สิงหาคม 2023
 

ยานสำรวจ ดวงจันทร์
วันที่ลงจอด: 6 กันยายน 2019, 20:00-21:00 UTC
ตำแหน่งลงจอด: พยายามลงจอด: 70.90267°S  22.78110°E  (ตามแผน)   ชนเข้ากับพื้นผิวที่ราว 500 เมตร จากจุดที่วางแผนไว้ (ตามจริง)
ระยะทางที่ขับ: 500 m (1,600 ft) (intended)
 
จันทรยาน 
ปรัชญาน (อักษรโรมัน: Pragyan, จาก ปรัชญา; สันสกฤต: प्रज्ञा, อักษรโรมัน: prajñā, แปลตรงตัว 'ปัญญา',, ออกเสียงไฟล์:Pragyaan.ogg)) เป็นลูนาร์โรเวอร์ของอินเดีย ที่เป็นส่วนหนึ่งของจันทรยาน-3 ภารกิจดวงจันทร์ที่พัฒนาขึ้นโดยองค์การค้นคว้าอวกาศอินเดีย (ISRO) รุ่นก่อนหน้าของยานนี้เคยส่งไปเป็นส่วนหนึ่งของจันทรยาน-2 เมื่อ 22 กรกฎาคม 2019 แต่ถูกทำลายลงกับแลนเดอร์ วิกรม เมื่อพุ่งชนเข้ากับผิวดวงจันทร์เมื่อ 6 กันยายน จันทรยาน-3 พร้อมทั้งแลนเดอร์ วิกรม และโรเวอร์ ปรัชญาน รุ่นใหม่ได้ปล่อยในวันที่ 14 กรกฎาคม 2023 และลงจอดสำเร็จใกล้กับขั้วใต้ดวงจันทร์เมื่อ 23 สิงหาคม
ปรัชญาน มีมวลราว 27 kg (60 lb) ขนาด 0.9 × 0.75 × 0.85 m (3.0 × 2.5 × 2.8 ft) และมีกำลัง 50 วัตต์ ออกแบบมาเพื่อใช้งานจากพลังแสงอาทิตย์ ขับเคลื่อนด้วยยหกล้อและตั้งใจว่าเดินทาง 500 เมตร (1,600 ฟุต) บนพื้นผิวดวงจันทร์ ด้วยความเร็ว 1 ซm (0.39 in) ต่อวินาที ในขณะเดียวกันก็ทำการวิเคราะห์ผลตรงจุดนั้นและส่งข้อมูลไปยังแลนเดอร์เพื่อส่งต่อกลับมายังโลก
ปอลิสเซีย

ที่ลุ่มชื้นแฉะปอลิสเซีย (สีเหลือง) บนแผนที่ของประเทศยูเครน
ปอลิสเซีย (ยูเครน: Полі́сся, อักษรโรมัน: Polissia; โปแลนด์: Polesie; เบลารุส: Пале́ссе, อักษรโรมัน: Paliessie; รัสเซีย: Поле́сье, อักษรโรมัน: Poles'ye) เป็นที่ลุ่มชื้นแฉะขนาดใหญ่ มีพรรณไม้ขึ้นหนาแน่น พื้นที่ส่วนใหญ่ไม่มีประชากรอยู่อาศัย อยู่ทางตะวันตกเฉียงเหนือของประเทศยูเครนและทางตอนใต้ของประเทศเบลารุส บนสองฝั่งแม่น้ำปรือปิยัจ มีความยาวจากทางเหนือไปใต้ราว 225 กิโลเมตร และจากตะวันตกไปตะวันออกราว 485 กิโลเมตร รู้จักในอีกชื่อว่า ที่ลุ่มชื้นแฉะปรือปิยัจ (Pripyat Marshes) ตามชื่อแม่น้ำ หรือ ที่ลุ่มชื้นแฉะปินสก์ (Pinsk Marshes) ตามชื่อเมืองปินสก์ในเบลารุส
โครงการสูบน้ำออกจากที่ลุ่มตั้งแต่ทศวรรษ 1870 ทำให้มีพื้นที่เพื่อการเกษตรเพิ่มขึ้น เคยเป็นเส้นเขตแดนธรรมชาติระหว่างโปแลนด์กับสหภาพโซเวียต ซึ่งมีผลต่อการวางยุทธศาสตร์ในการเดินทัพและการอพยพประชากรนานหลายศตวรรษ
ประธานาธิบดีตุรกี

| ประธานาธิบดีแห่งสาธารณรัฐตุรกี |
| --- | --- |
Türkiye Cumhuriyeti Cumhurbaşkanı
ตราประจำตำแหน่ง
ธงประจำตำแหน่ง
ผู้ดำรงตำแหน่งคนปัจจุบัน เรเจป ไตยิป แอร์โดอัน ตั้งแต่ 28 สิงหาคม พ.ศ. 2557
จวน: Presidential Complex
วาระ: 5 ปี, renewable once
ผู้ประเดิมตำแหน่ง: มุสตาฟา เคมาล อตาเติร์ก
สถาปนา: 29 ตุลาคม พ.ศ. 2466
เว็บไซต์: http://www.tccb.gov.tr/pages/
ประธานาธิบดีแห่งสาธารณรัฐตุรกี (อังกฤษ: President of the Republic of Turkey,ตุรกี: Türkiye Cumhuriyeti Cumhurbaşkanı) ถือเป็นประมุขแห่งรัฐและหัวหน้ารัฐบาล ทำหน้าที่สร้างความความเป็นเอกภาพของชาติ มีการดำเนินงานภายใต้รัฐธรรมนูญแห่งสาธารณรัฐตุรกี (Constitution of Turkey) และมีการจัดความเป็นระเบียบภายในรัฐ นับตั้งแต่มาตรา 101 ถึง 106 ของรัฐธรรมนูญได้ระบุถึงหน้าที่ที่รับผิดชอบของประธานาธิบดี ซึ่งประเทศตุรกีมีประธานาธิบดีมาแล้ว 12 คน (พ.ศ. 2560) โดยแต่ละคนมีวาระการดำรงตำแหน่งคนละ 5 ปี ซึ่งประธานาธิบดีคนปัจจุบัน คือ เรเจป ไตยิป แอร์โดอัน (Recep Tayyip Erdogan) โดยดำรงตำแหน่งตั้งแต่วันที่ 28 สิงหาคม พ.ศ. 2557 จนถึงปัจจุบัน
ดูเพิ่ม

รองประธานาธิบดีตุรกี
ปอยีแกลอน

| ปอยีแกลอน |
| --- | --- |
ลานกว้าง, มัดเราะซะฮ์ และหออะษาน
ศาสนา
ศาสนา: ศาสนาอิสลาม
เขต: บูฆอรอ
จังหวัด: บูฆอรอ
สถานะองค์กร: หมู่อาคารมัสยิด
ที่ตั้ง
ที่ตั้ง: บูฆอรอ ประเทศอุซเบกิสถาน
ประเทศ: ประเทศอุซเบกิสถาน
ที่ตั้งในอุซเบกิสถาน
พิกัดภูมิศาสตร์: 39°46′33″N 64°24′51″E﻿ / ﻿39.77583°N 64.41417°E﻿ / 39.77583; 64.41417
สถาปัตยกรรม
ประเภท: มัสยิด, มัดเราะซะฮ์, ลาน, หออะษาน
รูปแบบ: อิสลาม
เสร็จสมบูรณ์: คริสต์ศตวรรษที่ 12, คริสต์ศตวรรษที่ 16
ลักษณะจำเพาะ
หอคอย: 1
ความสูงหอคอย: 45.6 เมตร
ปอยีแกลอน (อุซเบก: Poyi Kalon/Пойи Калон; เปอร์เซีย: پای کلان/Pā-i Kalān; แปลว่า ที่เบื้องบาทผู้ยิ่งใหญ่หนึ่งเดียว) เป็นหมู่สิ่งก่อสร้างในศาสนาอิสลาม ตั้งอยู่ในบูฆอรอ ประเทศอุซเบกิสถาน หมู่อาคารประกอบด้วยสามส่วนใหญ่ คือ มัสยิดแกลอน (Masjidi Kalon), หออะษานแกลอน (Minorai Kalon) และมัดเราะซะฮ์มือร์อารับ (Mir Arab madrasasi) สิ่งก่อสร้างทั้งสามวางตัวเรียงกันล้อมรอบลานกว้างตรงกลาง ซึ่งล้อมรอบด้วยบะซาร์ มัสยิดแกลอนซึ่งเป็นมัสยิดวันศุกร์ถือเป็นหนึ่งในมัสยิดที่ใหญ่ที่สุดในเอเชียกลาง เป็นรองเพียงมัสยิดบีบี-ฆอนึมซึ่งเป็นมัสยิดที่มีหน้าตาคล้ายคลึงกันในซามาร์กันต์ และมัสยิดใหญ่เฮราตในอัฟกานิสถาน
มัสยิดและหออะษานสร้างขึ้นโดย Arslan Khan ในปี 1121 โดยที่หออะษานสร้างเสร็จในปี 1127 อย่างไรก็ตาม มัสยิดวันศุกร์หลังเดิมถูกเจงกีส ข่าน ทำลายไปในปี 1220 เหลือไว้เพียงหออะษาน มัสยิดหลังใหม่สร้างขึ้นในปี 1515 ตามด้วยมัดเราะซะฮ์ในปี 1535 โดย Ubaydullah Khan
ปัญจายตีราช

ปัญจายตีราช (ฮินดี: पंचायती राज; อักษรโรมัน: panchayati raj) เป็นระบบการเมืองเอเชียใต้ ซึ่งส่วนใหญ่พบในอินเดีย ปากีสถาน และเนปาล "ปัญจายตี" มีความหมายตามตัวอักษรว่า ที่ประชุม (อยต) ซึ่งประกอบด้วยผู้อาวุโสที่มีสติปัญญาและได้รับความเคารพนับถือจำนวนห้าคน (ปญฺจ) ที่เลือกและได้รับการยอมรับโดยชุมชนหมู่บ้าน แต่เดิมแล้ว ที่ประชุมนี้มีหน้าที่ตัดสินข้อพิพาทระหว่างบุคคลกับหมู่บ้าน รัฐบาลอินเดียสมัยใหม่มีกลไกบริหารแบบกระจายอำนาจจำนวนมากไปถึงระดับหมู่บ้าน โดยให้อำนาจปัญจายตีหมู่บ้านที่ได้รับเลือกเข้ามา
ปัญจายตีราชเป็นระบบการปกครองโดยมีปัญจายตีหมู่บ้านเป็นหน่วยพื้นฐานของการบริหาร แบ่งออกได้เป็นสามระดับ ได้แก่ หมู่บ้าน เขต (block) และอำเภอ
คำว่า "ปัญจายตี" เป็นคำที่ค่อนข้างใหม่ เพิ่งจะถือกำเนิดขึ้นระหว่างการปกครองของอังกฤษ "ราช" ตามตัวอักษรหมายถึงการปกครองหรือรัฐบาล มหาตมา คานธีสนับสนุนปัญจายตี อันเป็นรูปแบบกระจายอำนาจของรัฐบาลซึ่งหมู่บ้านแต่ละแห่งรับผิดชอบต่อกิจการของตนเอง ดังที่เป็นรากฐานของระบบการเมืองอินเดีย
ปัญจายตีได้รับการยอมรับโดยรัฐบาลรัฐในช่วงคริสต์ศตวรรษ 1950 และ 1960 เมื่อมีการผ่านกฎหมายสถาปนาปัญจายตีในหลายรัฐ นอกจากนี้ยังพบการสนับสนุนในรัฐธรรมนูญอินเดีย ด้วยการแก้ไขเพิ่มเติมรัฐธรรมนูญครั้งที่ 73 ในปี พ.ศ. 2535 เพื่ออำนวยความสะดวกแก่แนวคิดดังกล่าว รัฐบัญญัติแก้ไขเพิ่มเติมรัฐธรรมนูญ พ.ศ. 2535 ยังมีส่วนที่กล่าวถึงข้อกำหนดสำหรับการมอบอำนาจการปกครองและหน้าที่แก่ปัญจายตีทั้งในการเตรียมแผนการพัฒนาเศรษฐกิจและความยุติธรรมทางสังคมและการนำไปปฏิบัติที่เกี่ยวข้องกับยี่สิบเก้าหัวข้อที่บรรจุในหมายกำหนดที่สิบเอ็ดของรัฐธรรมนูญ
ปังขา

ปังขาในบ้านของชาวฝรั่งเศสในอาณานิคมอินโดจีน, ราวปี 1930
พังคา (อังกฤษ: punkah หรือ pankha) มาจากจาก ปังขา (อูรดู: پَنکھا, ฮินดี: पंखा, paṅkhā) เป็นชนิดของพัดโบราณ
ในสมัยอาณานิคม อินเดียของอังกฤษและอาณานิคมอื่นในโลกเขตร้อนและกึ่งเขตร้อนได้นำคำนี้จากคนท้องถิ่นในอนุทวีปอินเดียมาใช้เรียกพัดขนาดใหญ่ที่ยึดติดอยู่กับเพดาน โดยมีเจ้าหน้าที่คอยทำการขยับพัดเรียกว่าปังขาวลา (punkah wallah) ในช่วงเวลาที่อากาศร้อน ในพื้นที่ที่มีขนาดใหญ่ เช่นในอาคารสำนักงานหรือศาล จะมีการเชื่อมต่อปังขาเข้าด้วยกันโดยใช้เชือก เกิดเป็นระบบปังขาที่สามารถพัดไปได้พร้อม ๆ กัน วัสดุที่ใช้ทำมีตั้งแต่กกสำหรับทำเสื่อ ไปจนถึงผ้าราคาแพง ไม่เป็นที่ทราบแน่ชัดว่าพัดลักษณะนี้มีใช้งานมาตั้งแต่เมื่อไร แต่เป็นที่เข้าใจว่ามีใช้ในโลกอาหรับมาตั้งแต่ศตวรรษที่แปดเป็นอย่างน้อย It และพึ่งเข้ามาแพร่หลายในอินเดียไม่เกินปลายศตวรรษที่ 18 ปังขาเริ่มถูกแทนที่ในอาคารต่าง ๆ ในศตวรรษที่ 20 ด้วยพัดลมไฟฟ้า
ในอินเดียเรียกผู้ทำการพัดปังขาว่า ปังขาวลา (punkhawallah, pankha wallah) เป็นตำแหน่งทาสที่ทำหน้าที่พัดโดยส่วนมากผ่านระบบรอก
คำว่า พังคาลูฟร์ (punkah louvre) มีใช้งานสืบต่อมาเป็นคำเรียกทางออกสำหรับอากาศเย็นแบบเป็นทิศทาง (directional outlet for cool air) ที่ใช้ในอากาศยาน โดยเฉพาะอย่างยิ่งเหนือที่นั่งผู้โดยสาร
บูร์ซาไร

| บูร์ซาไร |
| --- | --- |

ข้อมูลทั่วไป
ที่ตั้ง: บูร์ซา
ประเภท: รถไฟใต้ดิน
จำนวนสาย: 2
จำนวนสถานี: 31
การให้บริการ
เริ่มดำเนินงาน: ค.ศ. 2002
ข้อมูลทางเทคนิค
ระยะทาง: 31 km (19.3 mi)
รางกว้าง: 1,435 mm (4 ft 8 1⁄2 in) สแตนดาร์ดเกจ
ความเร็วเฉลี่ย: 35 km/h (22 mph)
ความเร็วสูงสุด: 70 km/h (43 mph)
บูร์ซาไร (ตุรกี: BursaRay) เป็นเส้นทางรถไฟฟ้าที่สร้างขึ้นในปี ค.ศ. 2000 โดยบริษัทตือวาซัช (TÜVASAŞ) ให้บริการในเขตเมืองบูร์ซา ประเทศตุรกี มีโครงการส่วนต่อขยายไปอีก 50 กิโลเมตร
ดูเพิ่ม

รายชื่อระบบขนส่งมวลชนความเร็วสูง
แหล่งข้อมูลอื่น

Bursaray official site (ตุรกี)
Image of Bursaray เก็บถาวร 2016-03-03 ที่ เวย์แบ็กแมชชีน
Map
| ด ค ก ระบบขนส่งมวลชนในประเทศตุรกี |
| --- | --- | --- |
| รถไฟชานเมือง |  อังการา  อิสตันบูล  อิสเมียร์  |  |
| รถไฟใต้ดิน |  อาดานา  อังการา  บูร์ซา  อิสตันบูล  อิซมีร์  |  |
| รถราง |  Antalya  Eskişehir  Gaziantep  อิสตันบูล  Kayseri  Konya  Samsun  |  |
| เรือเฟอร์รี |  อิสตันบูล  Izmir  |  |
บูเซนัซ ซือร์เมเนลี

บูเซนัซ ซือร์เมเนลี (ตุรกี: Busenaz Sürmeneli; เกิดวันที่ 26 พฤษภาคม ค.ศ. 1998) เป็นนักมวยจากตุรกีที่เข้าแข่งขันในระดับโอลิมปิก โลก และยุโรป
ชีวิตส่วนตัว

บูเซนัซ ซือร์เมเนลีเกิดที่บูร์ซา ประเทศตุรกี ในวันที่ 25 พฤษภาคม ค.ศ. 1998 เธอเติบโตที่ทรับซอน ซึ่งเป็นเมืองที่ครอบครัวต้องย้ายมาเพราะอาชีพของพ่อ ในช่วงวัยเด็ก เธอต้องหารเล่นทีมฟุตบอลหญิงท้องถิ่น ตอนอายุ 10 ขวบ เธอหันมาเล่นมวยภายใต้การชี้นำของจาฮิท ซือแม (Cahit Süme) ผู้อำนวยการฝ่ายเทคนิคประจำมวยสากลทีมชาติตุรกี เธอเรียนวิชาพลศึกษาและกีฬาที่มหาวิทยาลัยทรับซอน
แหล่งข้อมูลอื่น

สถิิติการชกของ บูเซนัซ ซือร์เมเนลี จาก BoxRec
บูเซนัซ ซือร์เมเนลี ที่ Olympics.com
บูเซนัซ ซือร์เมเนลี ที่โอลิมปิกฤดูร้อน 2024
บูเซนัซ ซือร์เมเนลี ที่ Olympedia
บูเซนัซ ซือร์เมเนลี ที่ Olimpedya ของคณะกรรมการโอลิมปิกตุรกี
บูเซนัซ ซือร์เมเนลี ที่ Türkiye Milli Olimpiyat Komitesi (ในภาษาตุรกี)
นิลส์ รือแปร์ ฟินเซิน

| นิลส์ รือแปร์ ฟินเซิน  |
| --- | --- |

เกิด: 15 ธันวาคม ค.ศ. 1860 ทอร์เชาน์ หมู่เกาะแฟโร
เสียชีวิต: 24 กันยายน ค.ศ. 1904(1904-09-24) (43 ปี) โคเปนเฮเกน เดนมาร์ก
รางวัล: รางวัลโนเบลสาขาสรีรวิทยาหรือการแพทย์ (ค.ศ. 1903)
นิลส์ รือแปร์ ฟินเซิน (เดนมาร์ก: Niels Ryberg Finsen; 15 ธันวาคม ค.ศ. 1860 – 24 กันยายน ค.ศ. 1904) เป็นแพทย์และนักวิทยาศาสตร์ชาวไอซ์แลนด์/หมู่เกาะแฟโร/เดนมาร์ก ใน ค.ศ. 1903 เขาได้รับรางวัลโนเบลสาขาสรีรวิทยาหรือการแพทย์เนื่องจาก "ให้ไว้เพื่อความระลึกถึงการอุทิศตนของท่านในวิธีการรักษาโรค โดยเฉพาะโรค lupus vulgaris โดยการใช้รังสีแสงเข้มข้นอันเป็นการเปิดทางใหม่ในความรู้ด้านวิทยาศาสตร์การแพทย์"
ประวัติ

นิลส์ ฟินเซินเกิดที่ทอร์เชาน์ หมู่เกาะแฟโร เป็นบุตรคนที่ 2 จาก 4 คนของฮันเนส สไตน์กริม ฟินเซิน (Hannes Steingrim Finsen) ซึ่งเป็นสมาชิกตระกูลชาวไอซ์แลนด์ซึ่งย้อนประวัติได้ถึงคริสต์ศตวรรษที่ 10 และโยแฮเนอ โฟร์มัน (Johanne Formann) ซึ่งถือกำเนิดและเติบโตที่ไอซ์แลนด์ ครอบครัวของเขาได้ย้ายจากไอซ์แลนด์ไปยังทอร์เชาน์ใน ค.ศ. 1858 เพราะบิดาของเขาได้รับตำแหน่งที่หมู่เกาะแฟโร ใน ค.ศ. 1864 เมื่อนิลส์มีอายุได้ 4 ปี มารดาของเขาเสียชีวิต และบิดาของเขาแต่งงานใหม่กับลูกพี่ลูกน้องของโยแฮเนอชื่อ เปียร์กีเตอ เคียร์สตีเนอ โฟร์มัน (Birgitte Kirstine Formann) และมีลูกด้วยกัน 6 คน ใน ค.ศ. 1871 บิดาของนิลส์ได้เป็นข้าหลวง (Amtmand) ของหมู่เกาะแฟโร นิลส์ ฟินเซินได้รับการศึกษาชั้นต้นในเมืองทอร์เชาน์ จน ค.ศ. 1874 เขาได้ศึกษาที่โรงเรียนประจำ Herlufsholm ที่เดนมาร์ก ที่ซึ่งพี่ชายของเขา โอลาฟ ฟินเซิน กำลังศึกษาอยู่ นิลส์ปรับตัวเข้ากับโรงเรียนได้ยากตรงข้ามกับโอลาฟ ดังจะเห็นจากข้อความของครูใหญ่ที่กล่าวถึงนิลส์ว่าเป็น "เด็กชายที่จิตใจดีแต่ขาดทักษะและความกระตือรือร้น" อันตรงข้ามกับการทำงานและการวิจัยของนิลส์ในเวลาต่อมา เนื่องจากผลการเรียนของเขาไม่ดีจึงย้ายมาเรียนที่โรงเรียนเก่าของบิดาของเขา คือ Lærði skólinn ในเรคยาวิกใน ค.ศ. 1876 ซึ่งผลการเรียนของเขาดีขึ้นอย่างมาก
ประวัติ > ศึกษาด้านแพทยศาสตร์

ใน ค.ศ. 1882 นิลส์ ฟินเซินย้ายไปยังโคเปนเฮเกนเพื่อศึกษาวิชาแพทยศาสตร์ที่มหาวิทยาลัยโคเปนเฮเกน และสำเร็จการศึกษาใน ค.ศ. 1890 หลังจากเรียนจบเขาได้เป็นนักชำแหละ (prosector) ด้านกายวิภาคศาสตร์ที่มหาวิทยาลัยโคเปนเฮเกน หลังจากนั้น 3 ปีเขาลาออกและอุทิศตนเพื่อการศึกษาทางด้านวิทยาศาสตร์ ใน ค.ศ. 1898 ฟินเซินได้รับตำแหน่งศาสตราจารย์และได้รับเครื่องราชอิสริยาภรณ์ Knight of the Order of Dannebrog ใน ค.ศ. 1899
สถาบันฟินเซิน (Finsen Institute) ก่อตั้งขึ้นใน ค.ศ. 1896 โดยนิลส์ ฟินเซินเป็นผู้อำนวยการ ซึ่งต่อมาได้รวมกับโรงพยาบาลมหาวิทยาลัยโคเปนเฮเกน และในปัจจุบันคือห้องปฏิบัติการวิจัยมะเร็งที่เชี่ยวชาญด้านการสลายโปรตีน
ฟินเซินเป็นที่รู้จักด้านทฤษฎีการบำบัดด้วยแสง (phototherapy) ซึ่งกล่าวว่าความยาวคลื่นของแสงมีผลดีทางด้านการแพทย์ งานเขียนที่สร้างชื่อเสียงคือ Finsen Om Lysets Indvirkninger paa Huden (ผลกระทบของแสงต่อผิวหนัง) ที่ตีพิมพ์ใน ค.ศ. 1893 และ Om Anvendelse i Medicinen af koncentrerede kemiske Lysstraaler (การใช้รังสีแสงเคมีเข้มข้นในทางการแพทย์) ที่ตีพิมพ์ใน ค.ศ. 1896 ผลงานดังกล่าวได้รับการแปลเป็นภาษาเยอรมัน และตีพิมพ์เป็นภาษาฝรั่งเศสในชื่อ La Photothérapie ผลงานในช่วงบั้นปลายชีวิตคืองานวิจัยผลของเกลือ โดยศึกษาผลของอาหารที่มีปริมาณโซเดียมต่ำซึ่งได้รับการตีพิมพ์ใน ค.ศ. 1904 ชื่อ En Ophobning af Salt i Organismen (การสะสมของเกลือในสิ่งมีชีวิต)
ประวัติ > ชีวิตส่วนตัว

ใน ค.ศ. 1889 นิลส์ ฟินเซิน หมั้นกับอิงเงอบอร์ก บัลสเลฟ (Ingeborg Balslev; 1868–1963) และแต่งงานเมื่อวันที่ 29 ธันวาคม ค.ศ. 1892 ตั้งแต่ช่วงกลางคริสต์ทศวรรษ 1880 สุขภาพของเขาแย่ลงเรื่อย ๆ เขามีปัญหาด้านหัวใจและท้องมานและอ่อนแรง แม้อาการเจ็บป่วยจะรบกวนร่างกายแต่จิตใจของเขายังคงเข้มแข็ง แม้บั้นปลายชีวิตเขาต้องนั่งรถเข็นเขาก็ยังอุทิศตนเพื่อการแพทย์อย่างมากมาย